|ابن الكوفة|
المديــــر العـــــام
عدد الرسائل : 1327
العمر : 32
البلد او المدينة : العراق
المدينة : عجّل يا مهدي ال محمد
الوظيفة : ماكو تعيين
تاريخ التسجيل : 24/05/2007
|موضوع: ماتگدر تجينه امحنيه رجليهه بلوه الكهرباء شلون تاليهه الأحد يونيو 24, 2007 8:11 pm|| |
ماتگدر تجينه امحنيه رجليهه
بلوه الكهرباء شلون تاليهه
ماتگدر تجينه وطبع دلوعه
بس ساعه تهل وخمسه مگطوعه
وحنه الصيف اجانه شحلو موضوعه
الروح بيا مكان ا وّين اوديهه
ما تگدر تجينه وشاغله الافكار
واليطلب الحسنه المهر بالدولار
تشرط قصر عالي امحوّط ابأسوار
والمايگدرلهه بحرّه يگضيهه
ما تگدر تجينه وخايفه علينه
حكمتهه هوه التبريد ياذينه
ديدنهه تحبنه ودوم توصينه
سبلتكم قناعه فياي يغنيهه
ما تگدر تجينه والمكيف دوم
بي صارت كآبه وشال كومه هموم
تضحكله المهفه تگله جالك يوم
ارجع منشأك خل عزتك بيهه
ماتگدر تجينه والحكومه بخير
من يوم الاجت ما صار كل تغيير
لحظه والعقل يخواني مني يطير
ياهو من الوزاره لعلتي يدريهه
ما تگدر تجينه محنيه حته الراس
والمسؤل يحلف والله والعباس
مضروبه المحطه شبيدي يا هلناس
صبرولي سنه ... عشرين خليهه !!
ما تگدر تجينه والشعب داوي
خزّن ما يطيب الجرح شتداوي
اتحزم سبع يا خوي للواوي
وفرش عل سطوح عذيبي تلگيهه
ما تگدر تجينه والشمس تشوي
وفريزرنه خالي بس هوه يحوي
ووعود القياده وعود ما تروي
هيه اتريد امبيرين ننطيهه
ما تگدر تجينه والمولد فار
مشكور اعله تعبه وكفو منه وبار
يوميه بعطل حته المصلح حار
يفتر صبح ليل وحته ظهريهه
ما تگدر تجينه ونتوا خو تدرون
عدنه شلون صيف يذوب الفافون
مو لعبة طفل متونس ابّالون
من ايطگ محول ظلمه يغديهه
ما تگدر تجينه والگلب فرحان
أحنه اكثر بلد بالنفط والحرمان
وأحنه أسعد وطن محسود بالاوطان
من ناكل البيضه بچوله نگليهه
ما تگدر تجينه والجروح كبار
هادي الشعب ساكت يسمع الاخبار
واحد لزم كرسي وثاني شاله وطار
بس محد سأل عناس وشبيهـــــــه
ما تگدر تجينه وطالت المده
گمت أحلم بواط بدربي يتعدّه
يا كبر الصداع براسي شيهيده
والآلام كثرت من يداويهــــــه
ما تگدر تجينه وصايره هوايه
باليابان مرّه انطفت لحظايه !!
وحنه ارقام عدنه القطع بالمايه
وبدفتر جينس منهو اليجاريهه
ما تگدر تجينه وشنهو الجاره
راح انصب عله البيتونه فرّاره
بلكي بهوه شرجي ولنهه دواره
ولأجواء نوبل أسمي يضويهه
ماتگدر تجينه ومجلس النواب
سوّاله اجتماع مقفل الابواب
گال الحل شعبنه ينزع الاثواب
وبدجله وفرات السبح ينسيهه
ما تگدر تجينه الامم متحدات
تبحث بالعراق اوراق منشورات
وصلوا للنتيجه وأسف عاجل فات
گال ايران علنت عن نواويهه
ما تگدر تجينه وفتحوا الجوال
ووراق العراق بسلة الازبال
يامسكين شعبي محطم الآمال
روحك طور( داخل) بس يسليهه
ماتگدر تجينه وتوصل انّه اِلبيت
ديمقراط اجانه وهمر بالباكيت
من ماكو اناره عولمه ضويت
شوفواشگد جميله الوان تزهيهه
ما تگدر تجينه انگطع حته السير
والخضراء تزهي يغني بيهه الطير
رامس كوندليزه وحضر حته بلير
والسي آي أي ما گدر يحييهه
ما تگدر تجينه وصرت متأكد
خابرني الزعيم القطب والاوحد
بوش وگاللي لأحلامك توسد
ماتنحل يگلبي انخبط صافيهه
ما تگدر تجينه محنيه رجليهه
بلوه الكهربااااااااااااء شلون تاليهه
_________________
انقر على قول الامام علي لترى خارطة مسجد الكوفة والمقامات الاثرية انقر على قول الامام علي لترى خارطة مسجد الكوفة والمقامات الاثرية
|نور الهداية|
كوفي نابغة
عدد الرسائل : 1264
العمر : 33
البلد او المدينة : **في الغربة**
تاريخ التسجيل : 01/06/2007
|موضوع: رد: ماتگدر تجينه امحنيه رجليهه بلوه الكهرباء شلون تاليهه الإثنين يونيو 25, 2007 7:56 am|| |
هههههههههههههههههههه
هاي الكهرباء عاملة عمايلها ويانة
خلتنة نتفنن بالحجي مبين من شعرك عليها
اخوية ابن الكوفة هههههههههه
مشكور اخوية الله لايحرمنا من هالابداع الحلو
|خادمة السبطين|
كوفي نابغة
عدد الرسائل : 1389
تاريخ التسجيل : 20/06/2007
|موضوع: رد: ماتگدر تجينه امحنيه رجليهه بلوه الكهرباء شلون تاليهه الإثنين يونيو 25, 2007 12:24 pm|| |
ههههههههههههههههههه والله صدك (بس ساعه تهل وخمسه مكطوعه) بارك الله بيك اخي على هذا الشعر والكلمات الجميله.....
|دالي العراقية|
"ام اللبن" قائدة حزب الخباثة التحشيشي
عدد الرسائل : 2341
العمر : 30
البلد او المدينة : THE GREAT IRAQ
المدينة : c:\windows\system32
الوظيفة : s\w engineering
تاريخ التسجيل : 08/08/2007
|موضوع: رد: ماتگدر تجينه امحنيه رجليهه بلوه الكهرباء شلون تاليهه الخميس سبتمبر 13, 2007 2:43 pm|| |
ههههههههههههههههههههه
حلوة عاشت ايدك
|أكرم النجفي|
كوفي نابغة
عدد الرسائل : 1247
العمر : 29
البلد او المدينة : العراق
المدينة : النجف
تاريخ التسجيل : 20/10/2007
|موضوع: رد: ماتگدر تجينه امحنيه رجليهه بلوه الكهرباء شلون تاليهه الأربعاء يوليو 30, 2008 5:44 pm|| |
قصيدة رائعة
حلوة كلش
وواقعية جدا
تحاياي
_________________
منتديات النجفي
http://najafi.yoo7.com/forum.htm
***********
سائلي : هل أتى نص بحق علي؟
فأجبـــته :_هل أتى_نص بحق علي.
***********
|بنت الهدى|
الادارة
عدد الرسائل : 2423
العمر : 48
البلد او المدينة : البصره
المدينة : قضاء ابي الخصيب
الوظيفة : مدرسه
تاريخ التسجيل : 17/02/2008
|موضوع: رد: ماتگدر تجينه امحنيه رجليهه بلوه الكهرباء شلون تاليهه الأربعاء يوليو 30, 2008 5:55 pm|| |
اي والله بلوة الكهرباء اشلون بيها جم مره اكتب الرد على المساهمات وتنقطع الكهرباء ورجع بعدين اعيدها مره ثانيه بلوووووووه بلوة هل الكهرباء
تسلم ايدك يا مبدع
_________________